«Къэбэрдей-Балъкъэр» хъыбарегъащIэ агентствэм зеужь
Къызэрызэрагъэпэщрэ мазитI иримыкъупами, республикэм и хъыбарегъащIэ агентствэм ехъулIэныгъэ пыухыкIахэр къихьащ. Урысей Ипщэм и сайт псоми я рейтингым абы 22-нэ увыпIэр щиIыгъщ.
Лэжьэн зэрыщIидзэрэ «Къэбэрдей-Балъкъэр» агентствэм хъыбарыщIэу 900-м нэблагъэ къитащ. Абы и сайтым мазэ къэс ику иту цIыху мин 67-м нэс йохьэ.
«Кавказский узел», «Урысей псор», адрей агентствэ цIэрыIуэхэм къадэкIуэу, «Къэбэрдей-Балъкъэр» хъыбарегъащIэ IуэхущIапIэм и тхыгъэхэр Урысей радиом щIэх-щIэхыурэ къегъэсэбэп. Мы агентствэм дяпэкIэ езым и пресс-центрым и зэфIэкIыр зыубгъуауэ къигъэсэбэпынущ пресс-конференцхэр, брифингхэр, зэIущIэ зэмылIэужьыгъуэхэр къызэгъэпэщыным, щIэныгъэлIхэр, гъуазджэм и лэжьакIуэхэр, политикхэр къагъэпсэлъэным хуэгъэзауэ. Республикэм щыпсэу дэтхэнэ зыми Къэбэрдей-Балъкъэрым щыхъыбархэм щыгъуазэ зищIын папщIэ www.kbrria.ru сайтым ихьэн хуейуэ аращ.
КъБР-м ЦIыхубэ хъыбарегъащIэ IуэхущIапIэхэмкIэ, жылагъуэ, дин зэгухьэныгъэхэмкIэ
и министерствэм и пресс-IуэхущIапIэ.
